VELFORENINGEN FOR STUASET HYTTEOMRÅDE

Birkelandsbotn 27 a, 5226 Nesttun

Org.nr. 993133833 STIFTET MAI 1977

**Innkalling til årsmøte**

**Mandag 13. april 2015 kl 1800 i Birkeland Menighetshus**

**Dagsorden:**

**1.** **Årsmelding**

**2.** **Regnskap**

**3.** **Valg**

**4.** **Innkomne saker**

**1.** **Årsmelding**

Styret har i 2014-2015 hatt følgende sammensetning:

Hege C. Lindqvist : Leder – på valg 2016

Geir Arild Ulveseter : Nestleder – på valg 2015

Rune Rosland : Styremedlem – på valg 2016

Hans S. Rohde : Styremedlem – på valg 2016

Odd Nesse : Styremedlem – på valg 2016

*Sammensetning av øvrige verv:*

Revisor : Tor Schumann Olsen

Valgkomite : Wenche Almeland og Torill Eide

Arbeidsutvalg : Edvin Magnesen, Tor Schumann Olsen

Representant i Vegstyret : Tor Schumann Olsen

Regnskapsfører : Laila Magnesen

Styret har i løpet av året ikke hatt noe samlet møte, men har behandlet aktuelle spørsmål per e-post og telefon med løpende orientering til medlemmene på vår hjemmeside [www.stuaset.no](http://www.stuaset.no/).

**Norges Hytteforbund**

I 2014 har vi ikke hatt kontakt med Norges Hytteforbund.

**Snøscootertransport og løypekjøring**

På hjemmesiden finnes det en oversikt over hvem som kjører scootertransport i området, for tiden er det 5 navn som står på listen. Dette har i 2014 fungert tilfredsstillende. Styret har lagt til grunn at det skal kjøres løyper i de mest brukte traseene i tilslutning til skole- og påskeferie.

**Påskerennet 2014**

Årets påskeferie kan vi si oss fornøyd med da vi hadde et nydelig vær - nesten alle dager var flotte og Påskeaften i all særdeleshet.  Barnerennet ble avviklet på samme måte som foregående år med start og mål ved bossbu nr 2. Antall deltagende barn var høyt også i år selv om det ikke slo rekordåret 2013.  Antall deltagende barn i år var 85.  I familierennet som i år inneholdt ubemannede poster var det 31 deltagende lag.

**Skamdalsvegen Veglag**

Vi har i 2014 hatt et godt samarbeid med Vegstyret i Skamdalsvegen og vår observatør i styret Tor Schumann Olsen deltok på Veglagets årsmøte 10.4.2014. Veien er blitt gruset som vanlig, rassikring har ikke blitt gjennomført i Grønliberget i år, men ekstra møteplass mellom vinterparkering og første bossbu er opprettet.

**Nettsiden** [**www.stuaset.no**](http://www.stuaset.no/) **og Facebookgruppen Stuaset**

Nettsiden [www.stuaset.no](http://www.stuaset.no/) har vært i regelmessig bruk gjennom hele året. Ca 12 artikler har vært publisert og arkivert i 2014. Det er også opprettet en lukket facebookgruppe hvor mange er flinke til å legge ut meldinger om vær og føreforhold samt bilder fra vårt vakre hytteområde. For tiden har denne gruppen 160 medlemmer. Link: <https://www.facebook.com/groups/1530050787281482/>

**Bygging/oppgradering av kraftlinje (132kV) gjennom hytteområdet**

I 2010 mottok Velforeningen fra BKK høringsforslaget til utbygging av ny kraftlinje gjennom hytteområdet vårt. Styret sendte da klage i sakens anledning og la blant annet inn forslag til endringer i trasevalg - noe som ikke ble tatt til følge. I 2014 har det vært oppstart av prosjektet og BKK er i gang med skogrydding og mastefundamenteringsarbeid langs hele linjen. BKK var tilstede på Velforeningens årsmøte i mars 2014 og fortalte om planene videre utover i 2014-2015. Velforeningens står på listen over dem som skal notifiseres / varsles i prosjektfasen. Vi ble blant annet varslet om hyppig helikopterflyging i en periode i 2014.

**Våre bossbuer**

Styret gjorde i 2014 en henvendelse til Indre Hordaland Miljøverk (IHM) om mulighetene for å få oppgradert de 3 bossbuene våre. Buene har vært lite vedlikeholdt i årenes løp og de tar seg svært dårlig ut i landskapet slik de står nå. Den store responsen fra IHM har latt vente på seg, men en lovnad om at de skulle foreta en befaring i 2014 ble gitt. Styret vil følge opp saken videre i 2015.

**Bergen,13. april 2015**

**Styret i Velforeningen for Stuaset Hytteområde**

Hege C. Lindqvist Arild Ulveseter

Rune Rosland Hans S. Rohde Odd Nesse